b'\n_START_ARTICLE_\nHubschraubergeschwader 64\n_START_SECTION_\nHistoria\n_START_PARAGRAPH_\nLennoston perinteet alkavat 1. lokakuuta 1966 perustetusta Hubschraubertransportgeschwader 64:st\xc3\xa4, joka lakkautettiin ilmavoimien organisaatiomuutoksen  seurauksena 1. huhtikuuta 1994. Henkil\xc3\xb6st\xc3\xb6 ja kalusto siirrettiin ilmavoimien muihin kuljetuslennostoihin. Osa henkil\xc3\xb6st\xc3\xb6st\xc3\xa4 ja kalustosta sijoitettiin Holzdorfin lentotukikohdassa olevaan Lufttransportgeschwader 62:aan._NEWLINE_Hubschraubergeschwader 64 perustettiin uudelleen 1. lokakuuta 2010, kun LTG 62:een sijoitetuista helikoptereista muodostettiin uusi joukko-osasto. Lennosto lensi 1. tammikuuta 2013 asti l\xc3\xa4hinn\xc3\xa4 Bell UH-1D -helikoptereilla, jotka korvattiin NH90:ll\xc3\xa4. Lennosto vastaanotti 21. lokakuuta 2010 ensimm\xc3\xa4isen NH90:n eli vain kolme viikkoa perustamisensa j\xc3\xa4lkeen. Lopulta tukikohdassa oli testattavana kolme NH90-helikopteria ja viisi muuta luovutettiin lokakuussa 2012._NEWLINE_Saksan maavoimien ilma-armeijakunnan helikopteriyksik\xc3\xb6iden osallistuessa eri sotilasoperaatioihin ulkomailla kuten Kosovossa KFOR:iin ja Afganistanissa ISAF:iin lennosto ei operoinut Saksan ulkopuolella ennen vuotta 2013. Kuitenkin ainoastaan viikko perustamisensa j\xc3\xa4lkeen lennosto osallistui syyskuussa ja lokakuun alussa 201 avustusteht\xc3\xa4viin, kun Black Elster murtautui uomastaan patojen murruttua ja aiheuttaen suuria tulvia Bad Liebenwerdassa, L\xc3\xb6beniss\xc3\xa4 ja niiden ymp\xc3\xa4rist\xc3\xb6ss\xc3\xa4. Lennosto lensi yhteens\xc3\xa4  171 tuntia pelastusteht\xc3\xa4viss\xc3\xa4._NEWLINE_Lokakuussa 2011 Saksan puolustusministeri\xc3\xb6 ilmoitti Saksan asevoimien uudelleen organisoinnista/supistuksista. J\xc3\xa4rjestelyjen seurauksena CH-53G helikopterit siirrettiin maavoimilta ilmavoimille. Laupheimin lentotukikohdassa ollut maavoimien ilma-armeijakunnan 25. keskiraskas helikopterirykmentti, jonka kalustona oli CH-53G:t, lakkautettiin 31. joulukuuta 2012 ja se perustettiin uudelleen osana Hubschraubergeschwader 64:\xc3\xa4\xc3\xa4 1. tammikuuta 2013._NEWLINE_Toinen maavoimien CH-53G kalustolla varustettu yksikk\xc3\xb6 Rheinen lentotukikohtaan sijoitettu 15. keskiraskas helikopterirykmentti lakkautettiin ja sen helikoptereista osa siirrettiin Holzdorfiin tai Laupheimiin ja loput poistettiin k\xc3\xa4yt\xc3\xb6st\xc3\xa4. Lennoston UH-1D ja NH90 helikopterit luovutettiin maavoimille. Samalla lennoston etsint\xc3\xa4- ja pelastusteht\xc3\xa4v\xc3\xa4t siirrettiin maavoimille. Uudelleen organisoinnin j\xc3\xa4lkeen lennoston vahvuus oli noin 1\xc2\xa0800 henke\xc3\xa4, joista 1\xc2\xa0200 Laupheimissa ja loput 600 Holzdorfissa._NEWLINE_Euroopan tulvissa 2013 lennosto lensi avustuslentoja. Vuoden 2018 l\xc3\xa4mp\xc3\xb6aallon aiheuttamissa maastopaloissa lennosto avusti palokuntia Berliinin kaakkoispuolella.'